NÁVRH

**Nariadenie vlády**

**Slovenskej republiky**

z ............. 2021,

**ktorým sa vyhlasuje chránený areál Laborec**

Vláda Slovenskej republiky podľa § 21 ods. 1 a 4 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“) nariaďuje:

**§ 1**

(1) Vyhlasuje sa chránený areál Laborec (ďalej len „chránený areál“). Súčasťou chráneného areálu je územie európskeho významu SKUEV0232 Laborec podľa osobitného predpisu.[[1]](#footnote-1))

(2) Chránený areál sa nachádza v okrese Medzilaborce v katastrálnom území Čertižné, v katastrálnom území Habura a v katastrálnom území Borov. Celková výmera chráneného areálu je 24,96 ha.

(3) Hranica chráneného areálu je vymedzená v prílohe č. 1. Hranica chráneného areálu vymedzená geometrickým určením a polohovým určením sa vyznačuje v katastri nehnuteľností. Mapa a grafické podklady, v ktorých je zakreslená hranica chráneného areálu, sú uložené v Štátnom zozname osobitne chránených častí prírody a krajiny a na Okresnom úrade Medzilaborce.

(4) Ciele starostlivosti o chránený areál, opatrenia na ich dosiahnutie a zásady využívania územia chráneného areálu upravuje program starostlivosti o chránený areál podľa § 54 ods. 5 zákona.

**§ 2**

Účelom vyhlásenia chráneného areálu je zabezpečenie priaznivého stavu predmetu ochrany chráneného areálu, ktorý je uvedený v prílohe č. 2.

**§ 3**

Na území chráneného areálu platí tretí stupeň ochrany podľa § 14 zákona.

**§ 4**

Toto nariadenie vlády nadobúda účinnosť 1. augusta 2021.

Príloha č. 1

k nariadeniu vlády č. ... /2021 Z. z.

**VYMEDZENIE HRANice CHRÁNENÉHO AREÁLU**

Územie chráneného areálu je vymedzené podľa vektorovej katastrálnej mapy so stavom katastra nehnuteľností k 31. decembru 2020, z ktorej bola hranica chráneného areálu prenesená do digitálnej Základnej mapy Slovenskej republiky (SVM50) v mierke 1:50 000.

**Popis hranice chráneného areálu**

Chránený areál tvorí časť rieky Laborec v jej hornom toku, v úseku od riečneho kilometra 124,400 južne od obce Čertižné a pokračuje po oboch stranách toku smerom na juh po riečny kilometer 121,600, kde je hranica chráneného areálu prerušená intravilánom obce Habura a pokračuje od riečneho kilometra 119,400 po oboch stranách toku južným smerom po riečny kilometer 117,500, kde hranica chráneného areálu končí severne od obce Borov. Súčasťou chráneného územia je vodný tok a porasty drevinovej brehovej a sprievodnej vegetácie lemujúce jeho koryto.

**Zoznam parciel chráneného areálu**

Okres Medzilaborce

Katastrálne územie Čertižné:

750 – časť, 763 – časť, 769 – časť, 770 – časť, 771 – časť, 775 – časť, 796 – časť, 799 – časť, 883/2 – časť, 884 – časť, 898/4 (podľa registra „C“ katastra nehnuteľností so stavom k 31. decembru 2020).

Katastrálne územie Habura:

2494 – časť, 3235 (podľa registra „C“ katastra nehnuteľností so stavom k 31. decembru 2020).

Katastrálne územie Borov:

423/1 – časť, 424/1, 424/3, 424/4, 428/1 – časť, 428/2, 432 (podľa registra „C“ katastra nehnuteľností so stavom k 31. decembru 2020).

**Mapa hranice chráneného areálu Laborec (SKUEV0232 Laborec)**

****

Technickým podkladom na zápis priebehu hranice chráneného areálu do katastra nehnuteľností je zjednodušený operát geometrického plánu.

Mapu chráneného areálu je možné nájsť v Komplexnom informačnom a monitorovacom systéme na webovom sídle

|  |  |
| --- | --- |
| <http://www.biomonitoring.sk/InternalGeoportal/ProtectedSites/DetailSiteMap/255>.  |  |

Príloha č. 2

k nariadeniu vlády č. ... /2021 Z. z.

**Predmet ochrany CHRÁNENÉHO AREÁLU**

Biotopy európskeho významu:

Ls 1.3 Jaseňovo-jelšové podhorské lužné lesy (\* 91E0), Br 6 Brehové porasty deväťsilov (6430).

Biotopy druhov živočíchov európskeho významu:

netopier obyčajný (*Myotis myotis*), podkovár krpatý/podkovár malý (*Rhinolophus hipposideros*), bobor vodný/bobor eurázijský (*Castor fiber*), vydra riečna (*Lutra lutra*), mlok hrebenatý/mlok veľký (*Triturus cristatus*), pĺž vrchovský (*Sabanejewia balcanica*), mrena stredomorská (*Barbus meridionalis*), bystruška potočná (*Carabus variolosus*), ohniváčik veľký (*Lycaena dispar),* kobylka Štysova *(Isophya stysi).*

Poznámky:

Biotopy európskeho významu sú označené v súlade s prílohou č. 1 k vyhláške Ministerstva životného prostredia Slovenskej republiky č. 170/2021 Z. z., ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov.

Druhy európskeho významu sú označené v súlade s prílohou č. 5 k vyhláške č. 170/2021 Z. z.

1. ) Výnos Ministerstva životného prostredia Slovenskej republiky č. 3/2004-5.1 zo 14. júla 2004, ktorým sa vydáva národný zoznam území európskeho významu v znení neskorších predpisov (oznámenie č. 450/2004 Z. z.). [↑](#footnote-ref-1)